KIRJALLINEN KYSYMYS E-3436/00 esittäjä(t): Generoso Andria (PPE-DE), Stefano Zappalà (PPE-DE), Giuseppe Nisticò (PPE-DE), Vitaliano Gemelli (PPE-DE) ja Guido Viceconte (PPE-DE) komissiolle. Sokerijuurikkaan viljely.



Virallinen lehti nro 151 E , 22/05/2001 s. 0169 - 0170



KIRJALLINEN KYSYMYS E-3436/00 esittäjä(t): Generoso Andria (PPE-DE), Stefano Zappalà (PPE-DE), Giuseppe Nisticò (PPE-DE), Vitaliano Gemelli (PPE-DE) ja Guido Viceconte (PPE-DE) komissiolle (7. marraskuuta 2000) Aihe: Sokerijuurikkaan viljely Etelä-Italian sokerijuurikasviljelmät ovat saaneet valtiontukia yhteisön asetuksen mukaisesti, joka menee umpeen kauden 20002001 lopulla. Edelleen käytössä olevat juurikassokeritehtaat (Celano, Foggia, Incoronata, Termoli, Villosar) työllistävät yhteensä 1 600 vakituista työntekijää ja kausityöntekijää. Lisäksi ne työllistävät välillisesti arviolta 2 000 ihmistä. Tuottavuus on selvästi riittämätön (6 000 kg sokeria hehtaaria kohti) ja sen parantamiseksi on tehtävä rakenteellisia muutoksia etenkin seuraavilla aloilla: a) vesivarantojen etsiminen ja kastelumenetelmien kehittäminen b) maatalouden rahoituksen uudet hankkeet c) uudenaikaisen tekniikan koordinointi ja laajempi käyttö. Voisiko komissio lykätä sokerialan yhteistä markkinajärjestelyä koskevan asetuksen muutosehdotusta, jolla pyritään lopettamaan eteläitalialaisten sokerijuurikasviljelmien valtiontuki? Tukia pitäisi jatkaa vielä viiden vuoden ajan (kauden 20052006 loppuun), jotta sokerijuurikasalaa varten ehditään valmistella erityinen suunnitelma yritysten rakenteellisten ominaisuuksien parantamiseksi ja tuottavuuden parantamiseksi parempien hehtaarisatojen aikaansaamiseksi. Franz Fischlerin komission puolesta antama vastaus (12. joulukuuta 2000) Aina siitä lähtien, kun sokerialan yhteinen markkinajärjestely otettiin käyttöön vuonna 1968, Italialla on ollut oikeus myöntää kansallista mukautustukea sokerijuurikkaan ja sokerin tuotanto-olosuhteiden parantamiseen. Tuet on tarkoitettu erityisesti eteläisen alueen sokerinviljelyolosuhteiden rakenteelliseen parantamiseen. Kansallista tukea on aina pidetty yhteensopimattomana maatalousalan yhteisten markkinajärjestelyjen tavoitteiden hengen kanssa. Toisaalta se, että Italian oikeutta myöntää valtiontukea sokerialalle on toistuvasti jatkettu, on osoittanut alaan liittyvien rakenteellisten vaikeuksien vakavuutta sekä neuvoston, parlamentin ja komission hyvää tahtoa pyrittäessä kohentamaan kyseessä olevien sokerijuurikasviljelijöiden tuotantoedellytyksiä. Viimeisimmässä sokerialan yhteisen markkinajärjestelyn uudistuksessa, joka hyväksyttiin vuonna 1995 sokerialan yhteisestä markkinajärjestelystä annetun asetuksen (ETY) N:o 1785/81 ja tiettyjen kemianteollisuudessa käytettävien sokerialan tuotteiden tuotantotukeen sovellettavista yleisistä säännöistä annetun asetuksen (ETY) N:o 1010/86 muuttamisesta 24 päivänä huhtikuuta 1995 annetulla neuvoston asetuksella (ETY) N:o 1101/95(1), säädetään kuitenkin, että Italialle annetaan enää kerran valtuudet myöntää valtiontukia. Tukien on keskityttävä sokerijuurikasviljelyn kaikkein kriittisimpiin näkökohtiin, ja niitä on myönnettävä siten, että kansalliset mukautustuet lopetetaan vähitellen nykyisen tuotantokiintiöjärjestelmän voimassaoloaikana, joka päättyy 3. kesäkuuta 2001. Tämän johdosta neuvosto hyväksyi, kuultuaan ensin parlamenttia, sokerijuurikkaan tuottajille annettavan tuen myöntämistä koskevan luvan antamisesta Portugalille ja kansallisten tukien poistamisesta markkinointivuodesta 2001/2002 15 päivänä joulukuuta 1997 annetun neuvoston asetuksen (EY) N:o 2613/97(2), jossa säädetään selkeästi, että kaikki sokerialan yhteisessä markkinajärjestelyssä sallitut kansalliset tuet poistetaan 1. heinäkuuta 2001 alkaen. Tässä tilanteessa komissio ei seuraavaa tuotantokiintiötä ja muita järjestelyjä koskevassa äskettäisessä ehdotuksessaan(3) ottanut esille mitään sokerialalla sovellettavia, parlamentin jäsenen ehdotuksen kaltaisia uusia toimenpiteitä. (1) EYVL L 110, 17.5.1995. (2) EYVL L 353, 24.12.1997. (3) KOM(2000) 604 lopullinen.